Diari Oficial de la Generalitat Valenciana


Sumari del DOGV 2988, del 09-05-1997 (1997/7396)

ORDRE de 2 de maig de 1997, de la Conselleria de Benestar Social, per la qual es disposa els termes d'aplicació de la normativa estatal de funcionaris interins en l'àmbit de l'administració de justícia a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/05/02/(1)/dof/vci/html**

### Dades del document

Número de DOGV
:   2988

Data del DOGV
:   09-05-1997

Secció del DOGV
:   DISPOSICIONS GENERALS

Número del document
:   1997/7396


Data del document
:   02-05-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 2 de maig de 1997, de la Conselleria de Benestar Social, per la qual es disposa els termes d'aplicació de la normativa estatal de funcionaris interins en l'àmbit de l'administració de justícia a la Comunitat Valenciana.   
L'article 59 del Reial Decret 249/1996, de 16 de febrer, i l'article 29 del Reial Decret 296/1996, de 23 de febrer, pels quals s'aproven els reglaments orgànics dels cossos d'oficials, auxiliars i agents de l'administració de justícia i de metges forenses, regulen el procediment per al nomenament de personal interí dels cossos esmentats, en els casos i les circumstàncies que s'hi determinen.   
Per l'Ordre d'1 de març de 1996, del Ministeri de Justícia i Interior, s'estableix el procediment per a la selecció, la proposta i el nomenament de funcionaris interins per a cobrir les places vacants dels cossos de metges forenses, oficials, auxiliars i agents de l'administració de justícia.  
Efectuat el traspàs de competències en matèria de mitjans personals de l'administració de justícia a aquesta comunitat autònoma pel Reial Decret 1950/1996, de 23 de agost, correspon a l'òrgan competent de la Generalitat Valenciana la regulació relativa al nomenament d'aquest personal interí, segons que estableix l'article 455 de la Llei Orgànica del Poder Judicial.  
L'article 5 del Text Refós de la Llei de la Funció Pública Valenciana regula el nomenament, els requisits, la selecció i el cessament del personal funcionari interí.  
Mentre que es dicten les normes tendents a l'elaboració de les borses de treball del personal interí per a cobrir les places vacants en els cossos de metges forenses, oficials, auxiliars i agents de l'administració de justícia hom estima convenient l'aplicació de l'ordre ministerial assenyalada en el paràgraf segon, en allò que siga compatible amb l'article 5 de la Llei de la Funció Pública Valenciana. Tot i això, atesa l'estructura pressupostària de la Generalitat Valenciana respecte al capítol I, s'estima necessari introduir una modificació en l'ordre esmentada. En conseqüència,  
ORDENE  
Única  
Mentre que es dicte la normativa de la Generalitat Valenciana sobre selecció, proposta i nomenament de funcionaris interins per a cobrir les places vacants dels cossos de metges forenses, oficials, auxiliars i agents de l'administració de justícia, serà d'aplicació l'Ordre d'1 de març de 1996, del Ministeri de Justícia i Interior (BOE núm. 75 de 27 de març) amb l'excepció següent:   
En l'àmbit de la Comunitat Valenciana no tindrà cap efecte el paràgraf últim de l'article 10.1 que diu:  
«Si en l'òrgan del qual es tracta, hi hagués més d'un funcionari interí haurà de cessar aquell que haja sigut nomenat en l'òrgan en la data més recent. En el cas d'empat hom s'atendrà al que s'estableix en l'article 4.1.b), d'aquesta ordre».  
DISPOSICIONS FINALS  
Primera  
Aquesta ordre entrarà en vigor el dia de la publicació en el Diari Oficial de la Generalitat Valenciana. Tot i això els seus efectes s'entendran referits a l'entrada en vigor del Reial Decret 1950/1996, de 23 de agost.  
Segona  
Contra aquesta ordre, que esgota la via administrativa, podrà interposar-se, feta la comunicació prèvia a la Conselleria de Benestar Social, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la publicació. I tot això segons el que estableix l'article 110 de la Llei 30/1992, de Règim Jurídic de les Administracions Públiques y del Procediment Administratiu Comú i pels articles 47 i 58 de la Llei de la Jurisdicció Contenciosa Administrativa.  
València, 2 de maig de 1997  
La consellera de Benestar Social,  
MARCELA MIRÓ PÉREZ


Còpia Permalink ELI